ಸಾಹಿತ್ಯಿಕ ಸಿದ್ಧಾಂತದಲ್ಲಿ, ಒಂದು ವಿಧ್ಯುಕ್ತ ಸನ್ನಿವೇಶದಲ್ಲಿ ಯಾವೆಲ್ಲಾ ಅಂಶಗಳು ಕರ್ತೃತ್ವ ಎಂಬುದನ್ನು ರೂಪಿಸುತ್ತವೋ, ಅದರಾಚೆಗೆ "ಲೇಖಕ" ಎಂಬ ಶಬ್ದದಲ್ಲಿ ವಿಮರ್ಶಕರು ತೊಡಕುಗಳನ್ನು ಕಾಣುತ್ತಾರೆ. ನವ್ಯೋತ್ತರ ಸಾಹಿತ್ಯದ ಮೇಲ್ಪಂಕ್ತಿಯಲ್ಲಿ, ರೋಲ್ಯಾಂಡ್‌ ಬಾರ್ಥೆಸ್‌ ಮತ್ತು ಮೈಕೆಲ್‌ ಫೌಕೌಲ್ಟ್‌‌‌‌ರಂಥ ವಿಮರ್ಶಕರು, ಕರ್ತೃತ್ವದ ಪಾತ್ರ ಮತ್ತು ಸುಸಂಬದ್ಧತೆಯನ್ನು ಪಠ್ಯವೊಂದರ ಅರ್ಥ ಅಥವಾ ಅರ್ಥವಿವರಣೆಗೆ ಸಂಬಂಧಿಸಿದಂತೆ ಅವಲೋಕಿಸಿದ್ದಾರೆ.

ಪಠ್ಯವೊಂದನ್ನು ಯಾವುದೇ ಏಕೈಕ ಲೇಖಕನಿಗೆ ಸೇರಿದ್ದಾಗಿರಲು ಸಾಧ್ಯ ಎಂಬ ಪರಿಕಲ್ಪನೆಯನ್ನು ಬಾರ್ಥೆಸ್‌ ನಿರಾಕರಿಸುತ್ತಾನೆ. ""ಡೆತ್‌ ಆಫ್‌ ದಿ ಆಥರ್‌"" (1968) ಎಂಬ ತನ್ನ ಪ್ರೌಢಪ್ರಬಂಧದಲ್ಲಿ ಅವನು ಈ ಕುರಿತು ಉಲ್ಲೇಖಿಸುತ್ತಾ, "ಮಾತನಾಡುವುದು ಭಾಷೆಯೇ ಹೊರತು, ಲೇಖಕನಲ್ಲ" ಎಂದು ಅವನು ಅಭಿಪ್ರಾಯಪಡುತ್ತಾನೆ. ಬಾರ್ಥೆಸ್ ಅಭಿಪ್ರಾಯದಲ್ಲಿ, ಸ್ವತಃ ಪಠ್ಯವೊಂದರ ಪದಗಳು ಮತ್ತು ಭಾಷೆಯಷ್ಟೇ ಅರ್ಥವನ್ನು ನಿರ್ಣಯಿಸುತ್ತವೆ ಮತ್ತು ಹೊರಗೆಡಹುತ್ತವೆಯೇ ಹೊರತು, ಅದರ ರೂಪುಗೊಳ್ಳುವಿಕೆಗೆ ಸಂಬಂಧಿಸಿದಂತೆ ವಿಧ್ಯುಕ್ತ ಹೊಣೆಗಾರಿಕೆಯನ್ನು ಹೊಂದಿರುವ ಯಾರೋ ಒಬ್ಬ ವ್ಯಕ್ತಿಯಲ್ಲ. ಬರಹ ರೂಪದ ಪಠ್ಯದ ಪ್ರತಿಯೊಂದು ಸಾಲೂ, ಸಂಪ್ರದಾಯಗಳ ಬಾಹುಳ್ಯವೊಂದರ ಪೈಕಿ ಯಾವುದಕ್ಕಾದರೂ ಸೇರಿದ ಉಲ್ಲೇಖಗಳ ಒಂದು ಪ್ರತಿಬಿಂಬವಷ್ಟೇ ಆಗಿರುತ್ತದೆ, ಅಥವಾ ಬಾರ್ಥೆಸ್‌ ಹೇಳುವ ರೀತಿಯಲ್ಲಿ, "ಪಠ್ಯ ಎಂಬುದು ಉಲ್ಲೇಖನಗಳ ಒಂದು ಪರಂಪರೆಯಾಗಿದ್ದು, ಸಂಸ್ಕೃತಿಯ ಲೆಕ್ಕವಿಲ್ಲದಷ್ಟು ಕೇಂದ್ರಗಳಿಂದ ಅವು ಸೆಳೆಯಲ್ಪಟ್ಟಿರುತ್ತವೆ"; ಇದು ಎಂದಿಗೂ ಮೂಲವಾಗಿರುವುದಿಲ್ಲ. ಇದರೊಂದಿಗೆ, ಲೇಖಕನ ದೃಷ್ಟಿಕೋನವು ಪಠ್ಯದಿಂದ ತೆಗೆದುಹಾಕಲ್ಪಡುತ್ತದೆ, ಮತ್ತು ಓರ್ವ ಲೇಖಕನ ಧ್ವನಿ, ಒಂದು ಅಂತಿಮ ಮತ್ತು ಸಾರ್ವತ್ರಿಕ ಅರ್ಥ ಇವುಗಳ ಪರಿಕಲ್ಪನೆಯಿಂದ ಹಿಂದೆ ವಿಧಿಸಲ್ಪಟ್ಟಿದ್ದ ಮಿತಿಗಳು ನಾಶಗೊಳಿಸಲ್ಪಡುತ್ತವೆ. ಕೃತಿಯೊಂದರ ವಿವರಣೆ ಮತ್ತು ಅರ್ಥವನ್ನು ಅದನ್ನು ರೂಪಿಸಿದವನಲ್ಲಿ ಹುಡುಕುವ ಅಗತ್ಯವಿರುವುದಿಲ್ಲ; ಎಲ್ಲ ಸಮಯಗಳಲ್ಲೂ ಇದು ಅಂತ್ಯದಲ್ಲಿತ್ತೇನೋ ಎಂಬಂತೆ, ಕಲ್ಪಿತ ಕಥನದ ಹೆಚ್ಚೂಕಡಿಮೆ ಪಾರದರ್ಶಕ ಸಾಂಕೇತಿಕ ನಿರೂಪಣೆಯ ಮೂಲಕ, ಏಕೈಕ ವ್ಯಕ್ತಿಯೊಬ್ಬನ ಧ್ವನಿಯ ಮೂಲಕ, ಲೇಖಕನು ನಮ್ಮಲ್ಲಿ 'ವಿಶ್ವಾಸಕ್ಕೆ ತೆಗೆದುಕೊಳ್ಳುವ' ಧ್ವನಿಯ ಮೂಲಕ ಕಂಡುಕೊಳ್ಳುವ ಅಗತ್ಯವಿರುವುದಿಲ್ಲ". ಪಠ್ಯವೊಂದರ ಅರ್ಥವಿವರಿಸುವಾಗ, ಲೇಖಕನೊಬ್ಬನ ಚೈತನ್ಯ, ಸಂಸ್ಕೃತಿ, ಅಂಧಾಭಿಮಾನವನ್ನು ಉಪೇಕ್ಷಿಸಬಹುದಾಗಿದೆ, ಏಕೆಂದರೆ ಭಾಷೆಯ ಎಲ್ಲಾ ಸಂಪ್ರದಾಯಗಳನ್ನು ಒಳಗೊಂಡಿರುವ ಪದಗಳು ಸ್ವತಃ ವಿವರಿಸಬಲ್ಲಷ್ಟು ಸಮೃದ್ಧವಾಗಿರುತ್ತವೆ. ಲೇಖಕನೊಬ್ಬನ ಪ್ರಸಿದ್ಧಿಗೆ ಆಕರ್ಷಣೀಯವಾಗಿರದ ರೀತಿಯಲ್ಲಿ ಬರಹ ರೂಪದ ಕೃತಿಯೊಂದರಲ್ಲಿನ ಅರ್ಥಗಳನ್ನು ಹೊರಗೆಡಹುವುದು, ಅವರ ಅಭಿರುಚಿಗಳು, ಭಾವೋದ್ರೇಕಗಳು, ದುರ್ಬುದ್ಧಿಗಳನ್ನು ಹೊರಹೊಮ್ಮಿಸುವುದು ಇವೆಲ್ಲವೂ ಬಾರ್ಥೆಸ್ ಪ್ರಕಾರ, ಮಾತನಾಡುವುದಕ್ಕೆ ಭಾಷೆಗೆ ಅವಕಾಶ ಕಲ್ಪಿಸುವುದಾಗಬೇಕೇ ವಿನಃ ಲೇಖಕನಿಗಲ್ಲ.

ಮೈಕೆಲ್‌ ಫೌಕೌಲ್ಟ್‌ ಎಂಬಾತ ""ವಾಟ್‌ ಈಸ್‌ ಆನ್‌ ಆಥರ್‌?"" (1969) ಎಂಬ ತನ್ನ ಪ್ರೌಢಪ್ರಬಂಧದಲ್ಲಿ ಈ ಕುರಿತು ವಾದಿಸುತ್ತಾ, ಎಲ್ಲಾ ಲೇಖಕರೂ ಬರಹಗಾರರಾಗಿದ್ದಾರೆ, ಆದರೆ ಎಲ್ಲಾ ಬರಹಗಾರರು ಲೇಖಕರಲ್ಲ ಎನ್ನುತ್ತಾನೆ. "ಒಂದು ಖಾಸಗಿ ಪತ್ರವು ಓರ್ವ ಸಹಿದಾರನನ್ನು ಹೊಂದಿರಬಹುದೇ ಹೊರತು, ಓರ್ವ ಲೇಖಕನನ್ನಲ್ಲ" ಎಂದು ಅವನು ಅಭಿಪ್ರಾಯಪಡುತ್ತಾನೆ. ಯಾವುದೇ ಬರಹ ರೂಪದ ಕೃತಿಯ ಮೇಲೆ ಓದುಗನೊಬ್ಬನು ಲೇಖಕನ ನಾಮಧೇಯವನ್ನು ನೀಡಬೇಕೆಂದರೆ, ಪಠ್ಯದ ಕುರಿತಾದ ಕೆಲವೊಂದು ಮಾನದಂಡಗಳನ್ನು ಅವನು ಆರೋಪಿಸಬೇಕಾಗುತ್ತದೆ; ಫೌಕೌಲ್ಟ್ ಪ್ರಕಾರ ಈ ಮಾನದಂಡಗಳು "ಲೇಖಕನ ಚಟುವಟಿಕೆ"ಯ ಪರಿಕಲ್ಪನೆಯ ಜೊತೆಗೆ ಕಾರ್ಯನಿರ್ವಹಿಸುತ್ತಿರುತ್ತವೆ. ಓರ್ವ ಲೇಖಕನು ಕೇವಲ ಬರಹ ರೂಪದ ಕೃತಿಯೊಂದರ ಒಂದು ಚಟುವಟಿಕೆಯಾಗಿ, ಅದರ ರಚನೆಯ ಒಂದು ಭಾಗವಾಗಿ ಅಸ್ತಿತ್ವವನ್ನು ಕಂಡುಕೊಳ್ಳುತ್ತಾನೆಯೇ ಹೊರತು, ಅವಶ್ಯವಾಗಿ ವಿವರಣಾತ್ಮಕ ಪ್ರಕ್ರಿಯೆಯ ಭಾಗವಾಗಿ ಅಲ್ಲ. "ಒಂದು ಸಮಾಜ ಮತ್ತು ಸಂಸ್ಕೃತಿಯ ವ್ಯಾಪ್ತಿಯೊಳಗಿನ ಮಾತುಕತೆಯ ಸ್ಥಾನಮಾನವನ್ನು ಲೇಖಕನ ಹೆಸರು ಸೂಚಿಸುತ್ತದೆ"; ಮತ್ತು ಒಂದೊಮ್ಮೆ ಇದು ಪಠ್ಯವೊಂದರ ಅರ್ಥವಿವರಣೆಗೆ ಸಂಬಂಧಿಸಿದ ಒಂದು ಆಧಾರವಾಗಿ ಬಳಸಲ್ಪಟ್ಟಿತ್ತು. ಈ ಪರಿಪಾಠವು ನಿರ್ದಿಷ್ಟವಾಗಿ ಸುಸಂಬದ್ಧ ಅಥವಾ ಕ್ರಮಬದ್ಧವಾಗಿರದ ಒಂದು ಪ್ರಯತ್ನ ಅಥವಾ ಸಾಹಸ ಎಂಬುದಾಗಿ ಬಾರ್ಥೆಸ್‌ ವಾದಿಸುತ್ತಾನೆ.

ಫೌಕೌಲ್ಟ್‌ನ ನಿಲುವಿನ ಮೇಲೆ ತನ್ನ ಅಭಿಪ್ರಾಯಗಳನ್ನು ಅಲೆಕ್ಸಾಂಡರ್‌ ನೆಹಮಾಸ್‌ ವಿಸ್ತರಿಸುತ್ತಾ, "ನಾವು ವ್ಯಾಖ್ಯಾನಿಸುವಂತೆ ನಿರ್ದಿಷ್ಟ ಪಠ್ಯವೊಂದನ್ನು ರೂಪಿಸಿದವನು ಎಂಬುದಾಗಿ ಅರ್ಥೈಸಿಕೊಳ್ಳಲ್ಪಟ್ಟಿರುವ ಯಾವುದೇ ಒಬ್ಬ ಲೇಖಕನು, ಅವಶ್ಯವಾಗಿ ಸದರಿ ಪಠ್ಯವನ್ನು ಬರಹ ರೂಪಕ್ಕೆ ಇಳಿಸಿದವನಾಗಿರಬೇಕು ಎಂದೇನೂ ಇಲ್ಲ" ಎಂದು ಫೌಕೌಲ್ಟ್‌ ಸೂಚಿಸುತ್ತಾನೆ ಎಂಬುದಾಗಿ ಹೇಳುತ್ತಾನೆ. ಬರಹ ರೂಪದ ಕೃತಿಯೊಂದನ್ನು ರೂಪಿಸುವ ಮತ್ತು ಬರಹ ರೂಪದ ಕೃತಿಯೊಂದರಲ್ಲಿನ ಅರ್ಥವಿವರಣೆ ಅಥವಾ ಅರ್ಥವನ್ನು ರೂಪಿಸುವುದರ ನಡುವಿನ ಈ ವ್ಯತ್ಯಾಸದಲ್ಲಿಯೇ ಬಾರ್ಥೆಸ್‌ ಮತ್ತು ಫೌಕೌಲ್ಟ್‌ ಆಸಕ್ತಿ ತಳೆಯುತ್ತಾರೆ. ಅರ್ಥವಿವರಣೆಯ ಸಂದರ್ಭದಲ್ಲಿ ಲೇಖಕನ ಹೆಸರನ್ನು ಮನಸ್ಸಿನಲ್ಲಿ ಇಟ್ಟುಕೊಳ್ಳುವುದರಿಂದ ಆಗುವ ಅಪಾಯಗಳ ಕುರಿತಾಗಿ ಫೌಕೌಲ್ಟ್‌ ಎಚ್ಚರಿಸುತ್ತಾನೆ; ಏಕೆಂದರೆ, ಒಂದು ಅರ್ಥವಿವರಣೆಯೊಂದನ್ನು ನಿಭಾಯಿಸುವಲ್ಲಿ ಓರ್ವನು ಬಳಸಿಕೊಳ್ಳುವ ಮೌಲ್ಯ ಮತ್ತು ಅರ್ಥದ ಮೇಲೆ ಅದು ಪ್ರಭಾವ ಬೀರುವ ಸಾಧ್ಯತೆಯಿರುತ್ತದೆ.

ಸಾಹಿತ್ಯಿಕ ವಿಮರ್ಶಕರಾದ ಬಾರ್ಥೆಸ್‌ ಮತ್ತು ಫೌಕೌಲ್ಟ್‌ ಸೂಚಿಸುವ ಪ್ರಕಾರ, ಬರಹ ರೂಪದ ಕೃತಿಯೊಂದರ ಅರ್ಥವಿವರಿಸುವಾಗ, ಮೇಲೆ ಬಾಗಿರುವ ಧ್ವನಿಯೊಂದರ ಎಣಿಕೆಯನ್ನು ಅಥವಾ ಅದಕ್ಕೆ ಸಂಬಂಧಿಸಿದ ನೋಟವನ್ನು ಓದುಗರಾದವರು ನೆಚ್ಚಿಕೊಳ್ಳಬಾರದು; ಏಕೆಂದರೆ ಬರಹಗಾರನು ಹೊಂದಿರುವ "ಲೇಖಕ" ಎಂಬ ಪಟ್ಟ ಅಥವಾ ನಾಮಧೇಯದೊಂದಿಗೆ ತೊಡಕುಗಳು ಅಂತರ್ಗತವಾಗಿರುತ್ತವೆ. ಗ್ರಂಥಕರ್ತನಿಗೆ ಸಂಬಂಧಿಸಿದ ಒಂದು ಧ್ವನಿಯೊಂದಿಗೆ, ಅಂತರ್ಗತವಾಗಿ ಅರ್ಥಪೂರ್ಣವಾಗಿರುವ ಪದಗಳು ಮತ್ತು ಭಾಷೆಯ ವಿಷಯದ ಸಂಬಂಧ ಕಲ್ಪಿಸುವಾಗ, ಅರ್ಥವಿವರಣೆಗಳು ಅನುಭವಿಸುವ ಅಪಾಯಗಳ ಕುರಿತಾಗಿ ಅವರು ಎಚ್ಚರಿಸುತ್ತಾರೆ. ಅದರ ಬದಲಿಗೆ, "ಲೇಖಕ"ನ ರೀತಿಯ ಭಾಷೆಯ ಪರಿಭಾಷೆಯಲ್ಲಿ ಪಠ್ಯವೊಂದು ವಿವರಿಸಲ್ಪಡುವುದಕ್ಕೆ ಓದುಗರು ಅವಕಾಶ ನೀಡಬೇಕು.

ಪ್ರತಿಫಲ
ಲೇಖಕ ಮತ್ತು ಪ್ರಕಾಶಕರ ನಡುವಿನ ಸಂಬಂಧ
ಲೇಖಕ ಮತ್ತು ಸಂಪಾದಕರ ನಡುವಿನ ಸಂಬಂಧ
ಸಾಹಿತ್ಯಿಕ ಪ್ರಾಮುಖ್ಯತೆ